Universiti Al-Aqsa

Universiti Al-Aqsa (Arabic: جامعة الأقصى) nopo nga iso universiti awam miampai kampus id Gaza City om Khan Younis, Palestin. Tinuridong ontok toun 1955 sabaagi institut mongingia' pogulu minapalaab kurikulum, ii nopo nga institusi pondidikan takawas awam koiso om bobos otuo id Semenanjung Gaza. Universiti nopo diti nga kiwaa 26,000 mokikinobos om kiikiro 1,400 kukumalaja, kohompit no 300 lungkitas om profesor. [citation needed]

Ontok toun 2024, norumbak o koumatan id Universiti Al-gama pengeboman Israel maso Sangod Israel–Hamas 2023.

 Sajara 
Ontok toun 1955, ontok do poinsuang o Gaza id siriba kotoinaan Mesir, tinuridong iso institut mongingia' montok momoluda oinsanan mongingia' id mogisuusuai taang.

Nosiliu institut diti do Kolej Pondidikan Pogun ontok toun 1991 om pinungaranan kawagu sabaagi Universiti Al-Aqsa ontok 2001 kalapas nakaanu akreditasi poinhimagon.

Ontok toun 2003, minamung ii do Koisaan Universiti Arab om Majlis Pondidikan Takawas Palestin.

Ontok 16 Gomot 2004, rinumbak do IDF o iso mantad kampus cawangan universiti, tumanud do miftah.org. Au no gunoon kampus dii mantad 18 Milatok 2001 gama palangan nokopogulu.

Maso koponugkuan timpu tosogit 2008-09, naraag o librari universiti id Tel al-Hawa, om pinunso iso koumatan pondidikan komuniti i masaan nogi wonsoyon.

Nopongo iso bangunan wagu i kiwaa 32 makmal ontok toun 2022 mantad syarikat MECC. Noukab nogi iso makmal pondidikan pogulu tangaanak maya Projek Care (Erasmus+) .

Ontok Milatok 2024, napatai o songulun puru akademik universiti, Dr. Wiesam Essa, soira numaan bom apartmen dau.

Ontok 17 Milatok 2024, pinunso universiti kolimpupuson id Gaza, tumanud ruputan do Al Jazeera om Euro-Med Watch.

Ontok 6 Mansak 2024, minoporuput o Anadolu Agency do minongebom o IDF do duo bangunan universiti om minonimbak  do mogigion i natagakan tionon om koumoligan id suang kampus.

Ontok Mikat 2024, minongukab o IDF Military Police do penyiasatan kokomoi iso gambal i popokito songulun soudro IDF i poinrikau mambasa id dumbangan buuk-buuk i nosorob id Librari Longkod Universiti Islam Gaza, i pokomoyon kaka do librari Universiti Al-Aqsa.

 Fakulti 

 Fakulti Sains Gunaan
 Fakulti Inus om Sains Kemanusiaan
 Fakulti Pondidikan
 Fakulti Inus Halus
 Fakulti Media
 Fakulti Kotoinaan om Kousinan
 Fakulti Sipoot
 Fakulti Teknologi Maklumat

Universiti Al-Aqsa nopo nga iso no universiti id Semenanjung Gaza i mongukab program id suang gana media, seni halus, pondidikan jasmani om sipoot. Fakulti nopo id universiti diti nga manahak do ijazah sarjana muda om nogi program pascasiswazah i pinoimbulai maya piuhupan do Universiti Al-Aqsa om Universiti Ain Shams,Mesir mantad di toun 1994. Sundung do pinotingkod toruhai o program diti nga kiwaa piipiro program sarjana id suang piipiro fakulti doid universiti diti. [citation needed]

 Intangai nogi 
 List of universities and colleges in Palestine
 Education in Palestine

Nuut

Sukuon
Medea’s information files: Palestinian Universities

Noputan labus
University Homepage